|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  MAT | Zaporedna št. ure:  132. | Datum:  15.4.2020 | Učiteljica:  Zdenka Mežan |
| Tema: Krog in krožnica - središče, polmer, premer | | | |
| Pripomočki: SDZ 4, str. 5 - 9, ošiljen svinčnik, šablona šestilo | | | |
| Namen učenja:  **Cilji:**   * + - Poznajo pojme središče, polmer, krožnica, krog in razlikujejo med njimi.     - Rišejo krožnice in kroge z geometrijskim orodjem (šestilom). | | | |
| Kriteriji uspešnosti: uspešen/na boš, ko boš:   * Razumel pomen pojma krog in krožnica. | | | |
| |  | | --- | | Na začetku najprej preveri, če si si zadnjo uro preverjanja, napisal število doseženih točk in procente, ki sem ti jih sporočila (SDZ 3, str. 91, zgoraj desno).  Si naredil pisno popravo (rešitve so bile priložene)?  Naslednjih nekaj uro bomo obravnavali geometrijo. Pripravi si SDZ 4, geometrijski zvezek, šablono ali geotrikotnik, **ošiljen svinčnik in ŠESTILO.**    **SDZ 4, str. 5**  Preberi besedilo stripa. Razmisli o tem, kako so videti krožnice, ki nastajajo, ko voda kaplja.  So to krogi ali krožnice?  Odgovor te čaka na naslednji strani.  **SDZ 4, str. 6**  Ogledamo si sliko kroga in krožnice. Razlika je zapisana na rumenem polju. Lahko pa še  poenostavimo: **krog je pobarvan, krožnica pa ne.**  Spodaj je demonstracija, kako z vsakdanjim predmetom, v konkretnem primeru kozarcem, narišemo  krožnico in ko jo pobarvamo, nastane krog.  **SDZ 4, str. 7, nl. 1**  Doma poišči okrogle predmete in jih za risanje uporabi pri nl. 1.  Da boš še bolje razumel pojma krog in krožnica, poglej razlago na spodnji povezavi.  <https://drive.google.com/file/d/1r2CY3TVS1O_C3EyvhKiJnpRvloP8HEUc/view?usp=sharing>  **SDZ 4, str. 8**  Večkrat preberi besedilo. Izlušči ključne besede in jih podčrtaj z rdečim.  Ogledamo si sliko risanja s šestilom. Pripravi si šestilo.  Pri načrtovanju s šestilom je **ZELO POMEMBNO** naslednje:   * **uporabljamo dva prsta ene roke (nikoli ne rišemo z obema rokama),** * **rišemo tanke krožnice (ni potrebno pritiskanje in risanje močnih in debelih črt). Zmotno je mišljenje, da morajo biti črte debele in temne.**     Preberi besedilo na rumenem polju. Spoznal boš pojma POLMER in PREMER.  Povzetek:  **POLMER krožnice je daljica, ki povezuje središče krožnice s točko na krožnici. Polmer in njegovo dolžino označimo z malo črko r** (glej prvo sliko desno v SDZ 4, str. 8 ).  **PREMER je daljica, ki povezuje nasprotni točki na krožnici in poteka skozi njeno središče. Premer označimo z malo črko d** (glej drugo sliko desno v SDZ 4, str. 8).  **SDZ 4, str. 9**, Zalino besedilo v oblačku.  Preberi Zalino besedilo.  Po njenih navodilih, so narisani spodnji primeri. Oglej si jih.      **ZAPOMNI SI, da pri istem krogu uporabijo enako število, torej S1, r1, d1,**  **ne pa S1, r2, d3.**  **RAZMISLI:**   * Koliko polmerov lahko krožnici vrišemo? V kakšnih legah lahko ležijo? * Koliko premerov lahko vrišemo? V kakšnih legah lahko ležijo? * Ali opazite kakšno povezavo med poglavjem o simetriji in tem poglavjem?   **SDZ 4, str. 8**  Odgovori na Filipovo vprašanje.  **Ali veš?**  **Preberi besedilo.**  **SDZ 4, str. 9, nl. 1**  Nalogo reši v geometrijski zvezek.  NALOGA JE DIFERENCIRANA: OBVEZNO NAČRTAJ PO 3 primere, KDOR ŽELI, nariše po 5 primerov. | | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |